stanford-oval/wikipedia huggingface dataset:
המנדלוריאן (סדרת טלוויזיה)
הערות שוליים

↑  Vary, Adam B. (2019-07-12). "A 'Mandalorian' Movie? Pedro Pascal and Jon Favreau on the Future of the Newest 'Star Wars' Franchise". Variety. Variety. אורכב מ-המקור ב-2020-06-16. נבדק ב-2020-06-16.
↑  D'Alessandro, Anthony, (December 1, 2022), 'The Mandalorian' Season 3 Sets Premiere Date, Deadline.com
↑  Whistling bird, Starwars.fandom.com
↑  מוזכר במשחק הווידאו Star Wars Battlefront (2015)
↑  Rosario Dawson to Play Ahsoka Tano in ‘The Mandalorian’ Season 2, Variety
↑  דובב על ידי די ברדלי בייקר.
↑  'The Mandalorian' Casts 'Terminator' Star Michael Biehn, The Hollywood Reporter
↑  Anderton, Ethan (December 10, 2020). Lucasfilm Announces 'The Mandalorian' Spin-Offs 'Ahsoka' And 'Rangers Of The New Republic'. Slash Film. Retrieved May 9, 2022
↑  Bankhurst, Adam (May 9, 2022). Ahsoka, the Original Disney+ Star Wars Series, Has Officially Begun Production. IGN. Retrieved May 9, 2022
↑  Dumaraog, Ana (August 7, 2023). Ahsoka: Release Date, Trailer, Story & Everything We Know. Screen Rant. Retrieved January 24, 2025
↑  Couch, Aaron (December 18, 2020). "Disney+ Sets New 'Mandalorian' Spinoff". The Hollywood Reporter. Retrieved May 9, 2022.
↑  Porter, Rick (September 29, 2021). ‘Mandalorian’ Spinoff ‘Book of Boba Fett’ Gets December Date on Disney+. Hollywood Reporter. Retrieved May 9, 2022
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
עפרה ויינגרטן

| --- | --- |
אין תמונה חופשית
 לידה:  10 בנובמבר 1952 (בת 72) תל אביב-יפו, ישראל 
 מדינה:  ישראל ישראל
 עיסוק:  שחקנית
 פרופיל ב-IMDb
 
ויינגרטן (יושבת משמאל) בהצגה שידוכים מאת ניקולאי גוגול בתיאטרון חיפה
עפרה ויינגרטן (נולדה ב-10 בנובמבר 1952 בשם עפרה קלדרון) היא שחקנית, במאית ומדבבת ישראלית.
ביוגרפיה > תחילת הדרך

ויינגרטן נולדה בתל אביב וגדלה בשכונת תל ברוך. למדה בתיכון חדש ובצבא שירתה בנח"ל בהיאחזות כרם שלום. לאחר הצבא למדה בחוג לתיאטרון באוניברסיטת תל אביב. שם פגשה את איציק ויינגרטן, לו נישאה, וממנו גם התגרשה.
ויינגרטן החלה את הקריירה שלה בסוף שנות ה-70, בתיאטרון אורנה פורת לילדים ולנוער, ובקבוצת התיאטרון של הבמאית נולה צ'לטון ותיאטרון חיפה. בין חברי הפרויקט של צ'לטון, נמנו גם איציק ויינגרטן, דליק ווליניץ וארנון צדוק, שיצרו והופיעו כשנה בקריית שמונה. ב-1978 השתתפה בהצגות "נעים,"שעיבדה וביימה צ'לטון, על פי הרומן של א.ב. יהושע" המאהב"
, ו"סוף המשחק בקריית גת".
בשנת 1979 השתתפה לראשונה בסרט קולנוע, ושיחקה בתפקיד הראשי לצד ארנון צדוק, בסרט של ערן פרייס ואורי ברבש, "חתום לכל החיים", שזכה בפרס כינור דוד.
ביוגרפיה > שנות ה-80 וה-90

החל משנת 1982 ועד אמצע שנות ה-90 הופיעה בתוכנית הטלוויזיה "פרפר נחמד" בהפקת הטלוויזיה החינוכית. ויינגרטן השתתפה בכ-150 פרקים, והפכה לאחת מכוכבי הילדים הבולטים בישראל. בשנים אלו השתתפה עם גידי גוב בהקלטת סיפורי ילדים מוקראים לקלטות שהוציאה חברת "קלסיקלטת", ובהן "המפוזר מכפר אז"ר", "הנשיקה שהלכה לאיבוד" ו"הביצה שהתחפשה". במקביל המשיכה להופיע עם קבוצת התיאטרון של צ'לטון ותיאטרון חיפה, ובהפקות תיאטרון נוספות. בשנת 1982 השתתפה במחזמר "קשר אייר", בתיאטרון בית ליסין. מחזמר מאת יהונתן גפן בבימויו של איציק ויינגרטן. יחד עם נורית גלרון, דליק ווליניץ, דני ליטני, רוברטו פולק וגדעון שירין.
בשנת 1981, שיחקה בסדרת הטלוויזיה החינוכית "ארץ מולדת".
בשנת 1982 שיחקה בסרט "אות קין" מאת ערן פרייס בבימוי אורי ברבש, לצד ארנון צדוק.
בשנת 1983, שיחקה במחזה "מקרה גבול", שכתבה וביימה רות חזן.
בשנת 1986, שיחקה במחזה שכתב חיים מרין וביים איציק ויינגרטן "הבולשת חוקרת".
בשנת 1987, נקלעה לסכסוך עם תיאטרון חיפה, לאחר שסירבה להשתתף בהצגה "לילות פרנקפורט העליזים" של יוסף מונדי, בתפקיד זונה, ובשל כך פיטר אותה תיאטרון חיפה. בסיוע איגוד אמני ישראל עתרה נגד הפיטורים, וראש עיריית חיפה הציע פשרה, למנות ועדת בוררות. ועדת הבוררות שכללה את יעקב אגמון, חנה מרון, דוד אלכסנדר וזאב שדמון החליטה פה אחד, כי לתיאטרון הייתה זכות מלאה להתיר את החוזה עם ויינגרטן, אם כי ציינה כי זכותו המלאה של כל אמן לחופש פעולה יצירתי.
בשנת 1988, שיחקה בסרט הישראלי "נישואים פיקטיביים" לצד שלמה בראבא.
ב-1989 שיחקה בקומדיית המצבים הישראלית של הערוץ הראשון "שכנים" לצד גדי יגיל, בסרט "כח משיכה ובסרט הטלוויזיה "הצטמצמות".
ב-1995 שיחקה בתפקיד אורח במספר פרקים בסדרה "רמת אביב גימל".
ב-1996 שיחקה בסרט הישראלי "אושר ללא גבול".
ב-1999 שיחקה בתפקיד ד"ר שץ בסדרה "טירונות".
ביוגרפיה > שנות ה-2000

במהלך שנות ה-2000 דיבבה בסדרת טלוויזיה בערוץ הופ! ובסרט "מלך האריות 3" של חברת וולט דיסני בתפקיד הצבועה שנזי (תפקיד שמילאה בסרט הראשון שרי צוריאל) לצד תומר שרון ועמי מנדלמן.
בשנת 2002 השתתפה בסדרה "101", ששודרה בערוץ 2.
ב-2002 הוגשה נגד עפרה ובעלה עופר אבני תביעה על ידי השחקנית ענת ברזילי ורון זמיר שהפעילו עמם בית ספר למשחק. ב-2007 קבע בית המשפט שעליהם לשלם לברזילי סך של 430 אלף שקל. ב-2008 הכריזה ויינגרטן על פשיטת רגל בשל חובות של כמיליון שקל.
ב-2005 השתתפה במחזה של לאורה ריבלין, "כוונות טובות". ושיחקה בסרט הישראלי "לרקוד".
במשך העשור הראשון של המאה ה-21 הקימה את התיאטרון הפתוח הראשון בארץ לנכים ושאינם נכים שזכה במקום ראשון על בימוי ומשחק בפסטיבלים בתל אביב וזכה למסע הופעות בקנדה. כמו כן משמשת מנהלת אמנותית של "המכללה החדשה למשחק" בתל אביב וביימה את מחזהו של ארתור מילר לפסטיבל "כל הארץ במה" בצוותא.
בשנת 2016 השתתפה בפרסומת של "טייד" וכן גם בסדרה "אלישע".
חיים פרטיים

אחיה נסים קלדרון הוא פרופסור לספרות עברית באוניברסיטת בן-גוריון.
ב-1977 נישאה לבמאי והשחקן איציק ויינגרטן, להם בן. ב-1989 התגרשו השניים.
ב-1993 נישאה ויינגרטן בנישואים אזרחיים לעופר אבני. הזוג אימץ בת. ב-2008 התגרשו השניים.
משנת 2011 ויינגרטן בזוגיות עם דני לשם.
מתגוררת ברמת גן.
הערות שוליים

1 2 3  סמדר שיר, סיפור אהבה תיאטרלי, מעריב, 11 בפברואר 1980
↑  האקולוגיה בתיאטרון לילדים, דבר, 10 במרץ 1977
↑  אנשים, דבר, 27 באוקטובר 1982
↑  "נעים" בחיפה, דבר, 8 בנובמבר 1978
↑  מבחר, דבר, 25 באוקטובר 1978
↑  טדי פרויס, הטוב בסרטי הדראמה, דבר, 11 באוקטובר 1979
↑  קשר אייר - תיאטרון בית ליסין, כותרת ראשית, 15 בדצמבר 1982
↑  דאה הדר, אלמנה, איכרה, חלוצה, באתר הארץ, 22 באפריל 2007
↑  יעקב בר-און, המלחמה בתור המלחמה של אורי בדבש, דבר, 25 ביולי 1982
↑  שוש אביגל, מישוואה של סבל, משני עברי פס ירוק, כותרת ראשית, 29 ביוני 1983
↑  יוסי עוזרד, השוטר מעל החוק, חדשות, 15 באוקטובר 1986
↑  זכות הסירוב, מעריב, 3 ביולי 1987
↑  המחזה של מונדי כלל לא הובא לאישור, מעריב, 1 ביולי 1987
↑  ראובן בן צבי, אמני ישראל תובעים בירור מיידי בפרשת עפרהויינגרטן, מעריב, 3 ביולי 1987
↑  עפרה ויינגרטן ותיאטרון חיפה חתמו על בוררות, מעריב, 6 ביולי 1987
↑  ועדת אגמון: אמן זכאי לפעול לפי צו־מצפונו - אך תאטרון חיפה צדק בהחלטה לפטר את עפרה ויינגרטן, מעריב, 18 באוקטובר 1987
↑  אושרה שוורץ, 'קולנוע - כוונות טובות- 'נישואין פקטיביים', כותרת ראשית, 7 בספטמבר 1988
משה נגבי, בוזגלו לא עושה הנחות, חדשות, 21 באפריל 1989
↑  רותה קופפר, מילון הקלישאות השלם, באתר הארץ, 23 בינואר 2002
↑  ספיר פרץ, ‏שם המשחק: תיאטרון לנפש ולעסקים, באתר גלובס, 18 בפברואר 2007
↑  יצחק דנון, ‏השחקנית עופרה וינגרטן מבקשת להכריז עליה כפושטת רגל, באתר גלובס, 9 בספטמבר 2008
↑  עידוא דגן, ‏הדיבור הוא רק קצה הקרחון, באתר גלובס, 28 בפברואר 2005
↑  אדם אבולעפיה, ‏חסר במאי, באתר גלובס, 13 באוגוסט 2006
| --- | --- |
בקרת זהויות :  NLI: 987007306330705171  ISNI: 0000 0001 0844 1626  LCCN: no2018000285  MusicBrainz: cdae8e2b-d0c1-420d-8c6f-e5a9e423d943  VIAF: 160957488   WorldCat (עם VIAF): 160957488
בלון

ערך זה עוסק בחפץ עשוי גומי מתנפח המשמש לקישוט, משחק ועוד. אם התכוונתם למשמעות אחרת, ראו .
סמליל ויקיפדיה בתוספת בלונים
בלונים במצעד הגאווה בתל אביב
קשת בלונים באריאל
גרפיטי של דמות האחוזת בבלונים ממולאים בהליום
בלון הוא חפץ העשוי בדרך כלל מגומי ומשמש לקישוט, למשחק, לפרסום אירועים מיוחדים ולמטרות אחרות. בלונים נמכרים במגוון גדלים, צורות וצבעים, ואף בדמותן של חיות, מותגים ושל גיבורי ילדים.
שימושים

בלונים משמשים בעיקר כקישוט בימי הולדת ואירועים חגיגיים אחרים. ניתן לקשור מספר בלונים יחד בעזרת הפיות שלהם, לשזור אותם על חוטים למחרוזת בלונים הנתלית על קירות או מעל ראשי החוגגים ואף לעצב בעזרתם מבנים כגון חופה בחתונה.
בדרך כלל ממולא הבלון באוויר המוכנס לתוכו בנשיפה בפה או בעזרת משאבה. אפשר גם למלא בלונים בגז הליום כדי שירחפו באוויר.
בלון מים מכיל מים ומשמש בדרך כלל בקרבות מים, או כאמצעי למתיחות ותעלולים.
אמנות בלונים היא פעולת קיפול, סיבוב ועיצוב בלונים ארוכים לצורות מגוונות, לרוב של חיות. לעיתים נעשה שימוש בבלונים עגולים ובצורות שונות כמו לבבות ופרחים כדי לשפר את היצירה. היצירה יכולה להכיל בתוכה בלון אחד מעוצב בדרכים שונות או מספר בלונים יחדיו ליצירת צורות גדולות ומורכבות יותר.
הפרחת בלונים מלווה אירועים וחגיגות, בין השאר טקסים ומסעות בחירות.
בלונים משמשים גם לפרסום. בינואר 2007 נחתו בלבנון בלוני פרסום של עיתון העיר, והטלוויזיה של חזבאללה טענה שהם מכילים גז רעיל.
ייצור

הבלונים מיוצרים בדרך כלל משרף ההוואה הברזילאית - לטקס.
בתהליך הייצור, מוסיפים ללטקס חומרים מייצבים, שמנים, מים ופיגמנטים המקנים לבלונים את צבעם. לאחר מכן התערובת מועברת למכל פתוח שבו תבניות מיוחדות נטבלות בתערובת ומקנות לבלון את צורתו הסופית. לפני הטבילה בלטקס התבניות מצופות בחומר מעבה הגורם ללטקס להצמד לתבנית. החומר מורכב מחנקת סידן וממס על בסיס מים או כוהל. כדי ליצור בלון איכותי עובי דופן הבלון צריך להיות שווה בכל חלקיו. על מנת להבטיח זאת, הבלון משנה את כיוון ראשו כמה פעמים ומסתובב על צירו כדי לשמור על אחידות עובי הדופן.
ייצור > סימון הבלון

לכל בלון ארוך יש סימון שמגדיר את גודלו ואת החברה שמייצרת אותו. הסימון מורכב מאות ומספר, לדוגמה: "260Q" - הספרה הראשונה היא הקוטר של הבלון באינצ'ים כאשר הבלון מנופח, בדוגמה שלעיל קוטר הבלון הוא שני אינצ'ים (בערך 5 ס"מ). שתי הספרות הבאות מייצגות את אורך הבלון באינצ'ים כאשר הבלון מנופח לכל אורכו, בדוגמה אורך הבלון הוא 60 אינצ'ים (בערך 152.4 ס"מ). האות שבאה אחרי הספרות היא האות הראשונה בשם החברה שייצרה את הבלון, בדוגמה האות Q מתייחסת לחברת Qualatex.
ייצור > סימון חבילת בלונים

לרוב בלונים נמכרים בשקיות, כדי לחסוך בעלויות הייצור אין הבדל בין עטיפות של צבעים או סוגים שונים של בלונים.[דרוש מקור] היצרנים מעדיפים להשתמש באותה שקית לכל סוגי הבלונים[דרוש מקור] ומבדילים בין הסוגים בעזרת סימון הדומה לסימון הבלון, הסימון מודפס על השקית לפני המילוי. סימון אופייני נראה כך:
260Q traditional asst. 100ct
בתחילתו של כל סימון מופיע סימון סוג הבלון. בדוגמה שלעיל אחרי הסימון מופיע סוג החבילה והצבעים בה, במקרה שלעיל מופיע הכיתוב tradtional asst ה-traditional (מסורתי) מעיד שהצבעים בחבילה הם הצבעים הרגילים וה-asst. הוא קיצור של המילה assortment (אוסף), משמע, החבילה היא אוסף של הצבעים הרגילים. בסוף הסימון מופיע כיתוב המעיד על כמות הבלונים בחבילה - 100ct, ה-ct הוא קיצור המילה count (ספירה) והמספר לפניו הוא מספר הבלונים בחבילה. הסימון בדרך כלל מופיע על ריבוע לבן בחבילה.
ייצור > גדלים נפוצים

הגדלים של הבלונים הארוכים (הנקראים גם בלוני צורות) מסומנים בספרות, כאשר הספרה הראשונה היא הרוחב של הבלון באינצ'ים, ואילו שתי הספרות האחרונות מתארות את האורך של הבלון באינצ'ים (כל המידות מתייחסות למצב שבו הבלון מנופח עד הסוף):
160 - לפעמים מכונים "ספגטי" או "נקניק". בלון ברוחב של אינץ' אחד ובאורך של 60 אינץ'
260 - הבלונים הנפוצים ביותר, ברוחב של 2 אינץ' ובאורך של 60 אינץ'
321 - ידוע גם בשם "גוף דבורה" (bee body) כי קצה הבלון צבוע בשחור. בעיקר משמש להכנת דבורים וציפורים.
350 - בלון ברוחב של 3 אינץ' ובאורך של 50 אינץ'
646 - בלון ברוחב של 6 אינץ' ובאורך של 46 אינץ'. בשקית המכילה בלון מסוג זה יש בדרך כלל 50 פריטים (להבדיל משאר גודלי הבלונים, הנמכרים בשקית ובה 100 פריטים).
גם בלונים עגולים נמדדים באינצ'ים, ומשם גם מגיע השם שלהם. למשל, בלון עגול בגודל של חמישה אינץ' יקרא "בלון חמישה אינץ'".
היסטוריה

כבר בתרבויות הפרהקולומביאניות באמריקה ובתרבות הסינית העתיקה אנו רואים סוג עתיק של בלון שעשוי מעור וממולא באוויר. בלון זה היה דומה יותר לכדור כיוון שלא היה לו חוט. הציוויליזציות האלו: יפן, סין ותרבויות אמריקה הקדומות היו הראשונות להמציא ולפתח את הבלון. יותר מאוחר הומצא בלון הגומי הראשון שנקרא הבלון של פאי וב-1709 הוצג לראשונה לחצר המלכות הפורטוגזית. בלוני הגומי המודרניים הראשונים שבתיעוד הוכנו על ידי מייקל פאראדיי בשנת 1824. הוא השתמש בהם בכדי להכיל גזים לצורך ניסויים, במיוחד מימן. ב-1847 הומצא בלונדון על ידי ג'י. ג'יי. אינגרם בלון שרף הגומי המודרני (לטקס). ייצורם ההמוני של הבלונים החל ב-1930.
בלונים ובריאות האדם

ניפוח בלון עשוי להיות שימושי ובעל יתרונות אפשריים:
מגביר את קיבולת הריאות: ניפוח הבלון מעלה ביעילות את התרחבות ויכולת האוויר של הריאות, מה שמסייע בהפעלת שרירי הבטן הרוחביים והסרעפת, שתפקידם העיקרי הוא לשאוב אוויר לריאות. תרגיל זה מגביר את ריווי החמצן ומביא להתאוששות מהירה יותר.
הפחתת מתח ויציבות נפשית: פעילות גופנית בבלונים עוזרת להפחית מתח ולשפר את היציבות הנפשית.
שיפור היציבה: ניפוח בלון מקדם יציבה מיטבית ושליטה עצבית-שרירית של שרירי הבטן העמוקים, הסרעפת ורצפת האגן, החיוניים לשמירה על יציבה טובה ומניעת מצבי שרירים ושלד כמו כאבי גב תחתון.
לחזק את השרירים הבין צלעיים: ניפוח הבלון מפעיל את השרירים הבין-צלעיים, שאחראים על הרחבה והרמה של בית החזה והסרעפת, מה שמאפשר לריאות לקלוט חמצן בשאיפה ולפלוט פחמן דו-חמצני בנשיפה.
סיבולת ריאתית מוגברת: ככל שגוף מקבל יותר חמצן במהלך פעילות גופנית, כך יעבור זמן רב יותר ללא קוצר נשימה או עייפות. ניפוח 10 או 20 בלונים ביום, עשוי להגדיל לצמיתות את קיבולת הריאות ולשפר את הסיבולת.
הבלונים והסביבה > הפרחת בלונים

כשהבלון המופרח לאוויר מתפוצץ הפלסטיק ממנו עשוי הבלון גורם לזיהום סביבתי ולפגיעה קטלנית בחיות הבר. הבלונים המטפסים מעלה והמשייטים באטמוספירה, מגיעים לעיתים לגובה של 5 ק"מ ויותר. לחץ האוויר והטמפרטורה לרוב מפוצצים את הבלון לרסיסי פלסטיק. רסיסים אלו חוזרים אל הקרקע או אל קרקעית הים.
רסיסי גומי אלו מהווים כמות אדירה של אשפה פלסטית שאינה מתכלה. מלבד הפגיעה בנוף, מדובר בהשלכות קריטיות על חיות הבר:
בעלי חיים רבים אוכלים את פיסות הפלסטיק בשוגג. כך למשל צבי הים, הסבורים שמדובר במזונות אותם הם רגילים לצרוך – פלנקטון ומדוזות. פסולת זו גורמת פעמים רבות לסתימת מערכת העיכול, לנמקים, לפציעות פנימיות ועוד.
בישראל, נמצא כי בחמש נתיחות לאחר המוות של צבי ים שעשה המרכז להצלת צבי ים של רשות הטבע והגנים, סיבת המוות הייתה פסולת פלסטיק מעין זו. מדובר בפרטים ממין צב ים גלדי – מין המצוי בסכנת הכחדה קריטית עולמית.
פסולת פלסטיק וחלקי בלונים נמצאו גם במערכות העיכול של דגים שונים, כרישים, דולפינים, לווייתנים ועופות מים רבים, שמצאו את מותם בייסורים קשים.
במאה ה-21, עם התגברות המודעות לנזקים הסביבתיים של הפרחת הבלונים, כמה מהיצרניות הבלונים הבולטות החלו להמליץ להימנע מהפרחת בלונים, ולהעדיף קשירתם של בלונים באמצעות משקולות שימנעו מהבלון לרחף אל על. המלצות אלו אומצו גם על ידי חלק מאנשי התעשייה שעובדים עם בלונים לעיצוב או לבידור.
הבלונים והסביבה > הרכב הבלון

באופן מסורתי בלונים היו בדרך כלל מיוצרים מפלסטיק. עם העלייה במודעות העולמית לשמירה על הסביבה, החלו חלק מחברות הבלונים לייצר בלונים מתכלים לחלוטין, שעשויים מ-100% עץ גומי טבעי ומתכלה, וללא תוספות של חומרים נלווים משלימים. תהליכי הייצור של בלונים אלו שומרים על מצבו הטבעי של החומר באופן שיאפשר לו להתכלות במהירות יחסית. חלק מהחברות מתחייבות להשתמש רק בעצי גומי הממוקמים במטעים שקיבלו את תו התקן של ארגון ברית יערות הגשם (אנ'), שנציגיו מבצעים בדיקות קבועות במטעים על מנת לוודא שהחקלאים עומדים במספר קריטריונים, לפיהם נשמר המגוון הביולוגי באזור, ואין ניצול של עובדים או משאבי טבע לצורך הפקת חומר הגלם.
בתחילת המאה ה-21 נושא מיחזור הבלונים או ניצולם כחומר גלם למטרות נוספות היו ראשוניים מאוד, אולם נכון לשנת 2020 כבר פיתחו חלק מיצרניות הבלונים שיטות המאפשרות סילוק של פסולת (אנ') בלונים בצורה אפקטיבית, וחלק מהיצרניות משתמשות בבלונים ממוחזרים כדי לייצר מוצרים נוספים, דוגמת צעצועים לחיות מחמד.
ראו גם

כדור פורח
דואר בלונים
הערות שוליים

↑  בלבנון נלחצו מבלונים של 'העיר'
1 2  Sustainability, qualatex
1 2 3  nature first, sempertex
↑  Balloons & The Environment, PEBA
↑  100% Latex, 100% Sustainable, qualatex
| --- | --- |
בקרת זהויות :  NLI: 987007282433305171  LCCN: sh85011324 
תהליך טבילת הבלונים בקבוצה
הפרחת בלונים במסע בחירות של רונלד רייגן ב-1980
האביר על הסוס הלבן

האביר על הסוס הלבן פוגש את סינדרלה, מתוך ספר משנת 1912
האביר על הסוס הלבן (באנגלית: Prince Charming או Knight in shining armor ולעיתים גם White horse rider) הוא ארכיטיפ לדמות שנפוצה בסיפורי מעשיות. דמות זו מיוחסת לרוב לנסיך בעל ייחוס, יפה מראה ואמיץ לב, המגיע על מנת להציל עלמה במצוקה. לרוב הוא גם נישא לעלמה כדי לשחרר אותה מכישוף רע, חיי מצוקה וכדומה. שם זה ניתן לגיבורים במספר מעשיות מסורתיות בפולקלור, כגון: שלגיה, היפהפייה הנרדמת, סינדרלה ועוד.
דמות זו בדרך כלל נאה ורומנטית, דוגמה לגבורה, ולעיתים רחוקות מאופיינת עמוקות. במעשיות שונות, דמות זו היא בעיקרה גמול לעלמה.
בנוסף, משמש המונח בהשאלה בחיי היומיום כאידיאל גברי שלא קיים במציאות.
יש הטוענים כי הקניית המושג לילדות מגיל צעיר, מסליל אותן לחיים מונוגמיים, שאינם עולים בקנה אחד עם האבולוציה.
היסטוריה

במאה ה-18, מאדאם ד'אולנויי כתבה מעשייה בה הגיבור נקרא "The Charming King" (המלך המקסים). כשאנדרו לנג כתב לראשונה את אחת ממעשיותיו, הוא קרא לגיבור "Charming" (מקסים), בסיפורו הבא קרא לגיבור "King Charming" (המלך המקסים). על אף שאף אחד מאלה לא היה נסיך והראשון אף לא היה בן מלוכה, היה זה ככל הנראה השימוש הראשוני בכינוי "Charming".
ברומן "תמונתו של דוריאן גריי" משנת 1890, התייחס אוסקר ויילד באופן אירוני לכינוי "Prince Charming". בעיניה של שחקנית צעירה, הדמות הראשית דוריאן עשוי להיות "האביר על הסוס הלבן" בעבורה, אך הוא עוזב אותה ובייאושה היא שולחת יד בנפשה. ייתכן שהיה זה השימוש הראשון בכינוי "Prince Charming" במדויק.
בסרט האנימציה "שלגיה ושבעת הגמדים" של חברת וולט דיסני, שלגיה מתארת בפני הגמדים את הנסיך כמקסים (Charming), אך הוא לא מתואר בסרט בכינוי המדויק "Prince Charming". בסדרת הטלוויזיה שלגיה במאה העשרים נקראים שלגיה ובעלה אריק בשם "משפחת צ'ארמינג". בסדרת הטלוויזיה "עד עצם היום הזה" שכל הדמויות מהאגדות עוברות לעולמנו נקרא בעלה של שלגיה "Charming" (הנסיך מקסים בעברית).
באוקטובר 2024, הוכרז כי פול קינג יביים סרט על "האביר על הסוס הלבן" עבור דיסני. קינג ידוע כבמאי של סרטי "הדוב פדינגטון" והסרט "וונקה".
שימושים אחרים במונח

במונח נעשה שימוש במקומות שונים כדמות קומית וכדמות לא קומית:
הלהקה אדם והנמלים השתמשה במונח זה כשם לשיר ושם לאלבום.
בסרטי שרק מופיע "הנסיך מקסים" (Prince Charming) כדמות קומית של נבל, שאמו הפיה הסנדקית לוחצת עליו להתחתן עם הנסיכה פיונה, על אף שזאת אוהבת את שרק.
על עלמה בררנית הפוסלת מחזרים וממתינה ל"אחד והיחיד" נאמר שהיא "מחכה לאביר על הסוס הלבן" בלשון ביקורתית כמחכה לדבר שאין סיכוי שיתממש במציאות ועליה להתפכח לפני שיהיה מאוחר מדי.
הערות שוליים

↑   הרגע שבו הבנתי שהפנטזיה של האביר על הסוס הלבן קיימת רק באגדות, באתר TheMarker‏, 8 באוקטובר 2020
↑  Justin Kroll, ‘Prince Charming’ Movie In Works At Disney With Paul King Aboard To Direct, Deadline, ‏2024-10-17 (באנגלית אמריקאית)
ג'יילן בראון

| --- | --- |

בראון במדי הבוסטון סלטיקס בשנת 2022
 לידה:  24 באוקטובר 1996 (בן 28) מרייטה שבג'ורג'יה, ארצות הברית
 עמדה:  סמול פורוורד, קלע
 גובה:  1.98 מטר
 מספר:  7
 מכללה:  אוניברסיטת קליפורניה
 דראפט:  בחירה שלישית, 2016 בוסטון סלטיקס
 קבוצות כשחקן
 2016–:  בוסטון סלטיקס
 הישגים כשחקן
 זכייה באליפות ה-NBA‏ (2024)   MVP של סדרת הגמר ב-NBA ‏ (2024)  MVP של סדרת גמר המזרח (2024)  4 בחירות למשחק האולסטאר‏ (2021, 2023, 2024, 2025) בחירה לחמישיית העונה השנייה (2023)  חמישיית הרוקיז השנייה של העונה (2017)
ג'יילן בראון (באנגלית: Jaylen Brown; נולד ב-24 באוקטובר 1996) הוא כדורסלן אמריקאי, המשחק בקבוצת בוסטון סלטיקס מליגת ה-NBA. גובהו 1.98 מטרים והוא משחק בעמדות הסמול פורוורד והקלע.
תיכונים ומכללות

בראון נולד וגדל בעיר מרייטה שבג'ורג'יה, ולמד ב"תיכון ג'וזף וילר" המקומי. בעונת הסיניור שלו הוביל את קבוצת הכדורסל של תיכון וילר לאליפות ליגת התיכונים הבכירה של ג'ורג'יה. במשחק הגמר קלע בראון 22 נקודות, מתוכן 10 ברבע האחרון, ודייק בשתי זריקות עונשין פחות משנייה לסיום המשחק, שהעניקו לקבוצתו את הניצחון בתוצאה 59–58. בסיום העונה זומן להשתתף במשחק מקדונלד'ס אול-אמריקן היוקרתי, בו קלע 9 נקודות והוריד 6 ריבאונדים.
לאחר מכן עבר בראון לחוף המערבי של ארצות הברית כדי ללמוד באוניברסיטת קליפורניה בברקלי, ושיחק עבור קבוצת הכדורסל שלה במשך שנה אחת. בעונתו היחידה בקליפורניה רשם ממוצעים של 14.6 נקודות, 5.4 ריבאונדים ו-2.0 אסיסטים למשחק. בסיום אותה עונה הודיע על כוונתו לוותר על המשך לימודיו באוניברסיטה ולהעמיד עצמו לבחירה בדראפט ה-NBA 2016.
קריירה ב-NBA > בוסטון סלטיקס

בראון נבחר בבחירה השלישית של דראפט ה-NBA לשנת 2016, על ידי קבוצת בוסטון סלטיקס. בעונתו הראשונה ב-NBA רשם ממוצעים של 6.6 נקודות ו-2.8 ריבאונדים למשחק כשחקן ספסל, ובסיום העונה נבחר לחמישיית הרוקיז השנייה של העונה.
בעונתו השנייה ב-NBA הציג שיפור משמעותי כשהפך לשחקן חמישייה קבוע, והיה הקלע השני בקבוצתו עם 14.5 נקודות בממוצע למשחק. בפלייאוף 2018 קלע בראון 18.0 נקודות למשחק ועזר לסלטיקס להעפיל לשלב גמר המזרח, בו הפסידו לקליבלנד קאבלירס בתוצאה 3–4.
באוקטובר 2019 חתם על הארכת חוזה בבוסטון ל-4 עונות נוספות, החל מעונת 2020/2021, עבור כ-115 מיליון דולר. בעונת 2019/2020 קבע שיאי קריירה של 20.3 נקודות, 6.4 ריבאונדים ו-2.1 אסיסטים בממוצע למשחק, והעפיל עם הסלטיקס לגמר המזרח בפלייאוף, בפעם השלישית בקריירה. לאורך הפלייאוף המשיך להצטיין, עם ממוצעים של 21.8 נקודות ו-7.5 ריבאונדים למשחק, אך קבוצתו הפסידה בסדרת גמר המזרח מול מיאמי היט (2–4).
בעונת 2023-2024 זכתה בוסטון באליפות ה-18 שלה ב-NBA, וג'יילן בראון זכה בתואר MVP של סדרת הגמר מול דאלאס מבריקס, בה ניצחה בוסטון 4:1.
נבחרת ארצות הברית

בשנת 2019 השתתף בראון בטורניר גביע העולם בכדורסל 2019 כחבר נבחרת ארצות הברית, אשר סיימה במקום השביעי בלבד. לאורך הטורניר קלע בראון 7.9 נקודות בממוצע למשחק.
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | קליפורניה | 34 | 34 | 27.6 | 0.431 | 0.294 | 0.654 | 5.4 | 2.0 | 0.8 | 0.6 | 14.6 |
| קריירה | קריירה | 34 | 34 | 27.6 | 0.431 | 0.294 | 0.654 | 5.4 | 2.0 | 0.8 | 0.6 | 14.6 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | בוסטון | 78 | 20 | 17.2 | 0.454 | 0.341 | 0.685 | 2.8 | 0.8 | 0.4 | 0.2 | 6.6 |
| 2017/2018 | בוסטון | 70 | 70 | 30.7 | 0.465 | 0.395 | 0.644 | 4.9 | 1.6 | 1.0 | 0.4 | 14.5 |
| 2018/2019 | בוסטון | 74 | 25 | 25.9 | 0.465 | 0.344 | 0.658 | 4.2 | 1.4 | 0.9 | 0.4 | 13.0 |
| 2019/2020 | בוסטון | 57 | 57 | 33.9 | 0.481 | 0.382 | 0.724 | 6.4 | 2.1 | 1.1 | 0.4 | 20.3 |
| 2020/2021 | בוסטון | 58 | 58 | 34.5 | 0.484 | 0.397 | 0.764 | 6.0 | 3.4 | 1.2 | 0.6 | 24.7 |
| 2021/2022 | בוסטון | 66 | 66 | 33.6 | 0.473 | 0.358 | 0.758 | 6.1 | 3.5 | 1.1 | 0.3 | 23.6 |
| 2022/2023 | בוסטון | 67 | 67 | 35.9 | 0.491 | 0.335 | 0.765 | 6.9 | 3.5 | 1.1 | 0.4 | 26.6 |
| קריירה |  | 470 | 363 | 29.7 | 0.477 | 0.365 | 0.723 | 5.2 | 2.2 | 1.0 | 0.4 | 17.9 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | בוסטון | 17 | 0 | 12.6 | 0.479 | 0.217 | 0.667 | 2.1 | 0.8 | 0.4 | 0.1 | 5.0 |
| 2017/2018 | בוסטון | 18 | 15 | 32.4 | 0.466 | 0.393 | 0.640 | 4.8 | 1.4 | 0.8 | 0.6 | 18.0 |
| 2018/2019 | בוסטון | 9 | 9 | 30.4 | 0.506 | 0.350 | 0.767 | 5.8 | 1.1 | 0.7 | 0.2 | 13.9 |
| 2019/2020 | בוסטון | 17 | 17 | 39.5 | 0.476 | 0.358 | 0.841 | 7.5 | 2.3 | 1.5 | 0.5 | 21.8 |
| 2021/2022 | בוסטון | 24 | 24 | 38.3 | 0.470 | 0.373 | 0.763 | 6.9 | 3.5 | 1.1 | 0.4 | 23.1 |
| 2022/2023 | בוסטון | 20 | 20 | 37.6 | 0.496 | 0.354 | 0.689 | 5.6 | 3.4 | 1.1 | 0.4 | 22.7 |
| קריירה |  | 105 | 85 | 32.5 | 0.479 | 0.362 | 0.740 | 5.5 | 2.3 | 1.0 | 0.4 | 18.2 |
הערות שוליים

↑  בראון מוביל את תיכון וילר לאליפות התיכונים של ג'ורג'יה, באתר usatodayhss.com,‏ 8 במרץ 2015
↑  סטטיסטיקות משחק מקדונלד'ס אול-אמריקן 2015, באתר realgm.com
↑  בראון מודיע כי בחר ללמוד באוניברסיטת קליפורניה, באתר cbssports.com,‏ 1 במאי 2015
↑  סטטיסטיקות הקריירה של בראון בליגת המכללות, באתר sports-reference.com
↑  בראון מסכם על הארכת חוזה בבוסטון, באתר ESPN,‏ 21 באוקטובר 2019
↑  ראוי ביותר: ג'יילן בראון הוכתר ל-MVP של הגמר, באתר ONE‏, 18 ביוני 2024
↑  פרופיל בגביע העולם 2019, באתר פיב"א
| נבחרת ארצות הברית – גביע העולם בכדורסל 2019 (מקום שביעי) |
| --- | --- | --- |
|  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' |  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' | ארצות הברית |
ג'ף רוזן

| --- | --- |
אין תמונה חופשית
 לידה:  ברוקלין, ארצות הברית
 מדינה:  ארצות הברית ארצות הברית
 ידועה בשל:  המנהל המקצועי של מכבי אשדוד ובעליה לשעבר של מכבי חיפה
 עיסוק:  איש עסקים
ג'פרי (ג'ף) רוזן (באנגלית: Jeffrey H. Rosen) הוא איש עסקים יהודי-אמריקאי ונותן החסות של קבוצת הכדורסל מכבי חיפה מהליגה הארצית. בשנים 2007-2021 היה בעליה של הקבוצה. בתקופתו בחיפה זכתה הקבוצה באליפות הראשונה בתולדותיה.